ທ່ານ John Boehner ປະກາດລາອອກ ຈາກການເປັນ ສະມາຊິກສະພາ
ປະທານ​ສະພາ​ຕ່ຳສະຫະລັດ ທ່ານ John Boehner ​ໄດ້​ປະກາດ ​ລາ​ອອກ​ຈາກ​ສະພາ ​ໃນ​ວັນ​ສຸກ​ວານ​ນີ້ ​ຊຶ່ງໄດ້ສ້າງ ຄວາມຕື່ນຕົກໃຈ ແກ່ສະມາຊິກ ພັກຣີພັບບລິກັນ.
ປະທານສະພາຕຳ່ສະຫະລັດ ທ່ານ John Boehner ໄດ້ປະ ກາດລາອອກຈາກ ສະພາ ໃນວັນສຸກວານນີ້ ໂດຍກ່າວວ່າ ທ່ານຈະສະຫລະບ່ອນນັ່ງຂອງທ່ານໃນທ້າຍເດືອນຕຸລາທີ່ ຈະມາເຖິງນີ້ ເພາະວ່າ ຄວາມວຸ້ນວາຍທີ່ແກ່ຍາວມາ ກ່ຽວກັບ ການນຳພາຂອງທ່ານຈະສ້າງຄວາມເສຍຫາຍທີ່ປົວແປງບໍ່ ໄດ້ ຕໍ່ສະພາຕ່ຳ ທ່ານ Boehner ຊຶ່ງເປັນສະມາຊິກສະພາຕ່ຳ ສັງກັດພັກຣີ ພັບບລິກັນ ຈາກລັດ Ohio ກ່າວວ່າ ທ່ານມີແຜນທີ່ຈະລາ ອອກ ຈາກການເປັນປະທານສະພາຕຳ່ໃນ ທ້າຍປີນີ້ຢູ່ແລ້ວ ແຕ່ໄດ້ເລື່ອນເວລາໃຫ້ໄວຂື້ນ ໃນຂະນະທີ່ຄວາມບໍ່ສະຫງົບ ລະຫວ່າງພວກນິຍົມແນວທາງເດີມ ຂົ່ມຂູ່ຕໍ່ສະພາ ທ່ານ Boehner ກ່າວວ່າ “ໜ້າທີ່ທຳອິດ ຂອງປະທານສະພາໃດໆ ກໍຄືປ້ອງກັນສະຖາບັນ ດັ່ງກ່າວ ທີ່ພວກເຮົາທັງໝົດຮັກຫອມ ນີ້ບໍ່ໄດ້ກ່ຽວກັບຂ້າພະເຈົ້າ ມັນກ່ຽວກັບປະຊາຊົນ ແລະສະຖາບັນ ” ທ່ານ Boehner ຊຶ່ງໄດ້ເຂົ້າຮັບຕໍາແໜ່ງຕັ້ງແຕ່ປີ 1990 ໄດ້ຢູ່ພາຍໃຕ້ຄວາມກົດດັນຈາກ ພວກຝ່າຍຂວາໃນພັກຣີພັບບລິກັນຂອງທ່ານ ຢູ່ໃນຫລາຍໆບັນຫາ ດ້ວຍກັນ ບັນດາພວກນິຍົມແນວທາງເດີມ ໄດ້ຮຽກຮ້ອງໃຫ້ຮ່າງກົດໝາຍໃດໆກໍຕາມທີ່ຈະໃຫ້ ລັດ ຖະບານປະຕິບັດງານໄດ້ກາຍເສັ້ນຕາຍໃນວັນພຸດຈະມານີ້ ກ່ຽວກັບງົບປະງານທີ່ຈະຕັດ ໃຫ້ບໍລິການໃນການຄຸມກຳເນີດຂອງກຸ່ມ Planned Parenthood ທີ່ໄດ້ຮັບທຶນຈາກລັດ ຖະບານກາງນັ້ນ ຊຶ່ງເປັນການໂຕ້ຖຽງທີ່ໄດ້ຮັບການປະຕິເສດ ໂດຍບັນດາສະມາຊິກ ສະພາທີ່ເນັ້ນການປະຕິບັດເປັນຫຼັກ ທ່ານ Boehner ກ່າວຕໍ່ບັນດານັກຂ່າວ ຢູ່ກອງປະຊຸມຖະແຫຼງຂ່າວວ່າ ທ່ານຮູ້ສຶກເປັນ ກຽດ ທີ່ໄດ້ຮັບໃຊ້ສະພາຕ່ຳເປັນເວລາ 25 ປີ ແລະໄດ້ເປັນຜູ້ນຳສູງສຸດຂອງສະພາດັ່ງ ກ່າວ ທ່ານກ່າວວ່າ ສະມາຊິກສະພາຕ່ຳຈາກລັດ California ທ່ານ Kevin McCarthy ຊຶ່ງເປັນບຸກຄົນໝາຍເລກ 2 ຂອງພັກຣີພັບບລິກັນໃນສະພາຕ່ຳ ຈະ “ເປັນປະທານ ສະພາທີ່ດີເລີດ ” ຄວາມຂັດແຍ້ງຢ່າງດຸເດືອດລະຫວ່າງພວກຜູ້ນຳພັກຣີພັບບລິກັນທີ່ມີການຈັດຕັ້ງ ແລະ ແກນນຳຂອງພວກນິຍົມແນວທາງເດີມ ໄດ້ຂົ່ມຂູ່ຊຳ້ແລ້ວຊຳ້ອີກຕໍ່ການເປັນປະທານ ສະພາຂອງທ່ານ Boehner ແລະແບ່ງແຍກພັກຣີພັບບລິກັນ ບັນດາສະຊິກຝ່າຍຂວາ ໄດ້ທ້າທາຍທ່ານ Boehner ກ່ຽວກັບທຸກສິ່ງທຸກຢ່າງນັບແຕ່ ການໃຊ້ຈ່າຍຂອງລັດ ຖະບານກາງ ຕະຫລອດເຖິງການແທ້ງລູກ ທ່ານ Boehner ເອງ ກໍໃຫ້ການສະໜັບສະໜູນແກ່ສ່ວນໃຫຍ່ຂອງລາຍການດັ່ງກ່າວ ແຕ່ບໍ່ເຫັນດີ ໃນການຈັດຕັ້ງປະຕິບັດ ທີ່ປິດລັດຖະບານນັ້ນ